Arnold Jürimäe

Arnold Jürimäe (kuni 1937 Arnold Jürjenson; 20. november 1919 Uue-Põltsamaa vald, Viljandimaa – 2. aprill 2004 Tartu) oli eesti metsateadlane.

 Elulugu 
Ta lõpetas 1938. aastal Põltsamaa Ühisgümnaasiumi humanitaarharuGümnaasiumid, progümnaasiumid ja kutsekoolid saatsid noori ellu. Sakala nr 65, 3. juuni 1938, lk 5. ja astus 1939. aastal Tartu Ülikooli põllumajandusteaduskonda. Ta lõpetas 1945. aastal Tartu Riikliku Ülikooli metsanduse eriala.

Ta oli aastatel 1946–1949 Tartu Riikliku Ülikooli põllumajandusteaduskonna metsakasvatuse kateedri aspirant. Ta kaitses Eesti Põllumajanduse Akadeemias 1958. aastal väitekirja "Ельники Эстонской ССР и мероприятия по улучшению их санитарного состояния" (Eesti NSV kuusepuistud ja abinõud nende sanitaarse seisukorra parandamiseks) ning sai põllumajanduskandidaadi kraadi.

Ta oli aastatel 1945–1946 Tartu Riikliku Ülikooli põllumajandusteaduskonnas metsakasvatuse kateedri vanemlaborant, aastatel 1949–1950 metsatakseerimise kateedri vanemtehnik ning aastatel 1950–1951 metsakultuuride kateedri assistent ja vanemõpetaja.

Ta töötas aastatel 1953–1957 Eesti Põllumajandusprojektis tehniku ja insenerina.

Ta oli aastatel 1951–1953 Eesti Põllumajanduse Akadeemia metsakultuuride kateedri assistent ja vanemõpetaja, aastatel 1957–1958 maaparanduskateedri assistent, aastatel 1958–1963 vanemõpetaja ning aastatel 1963–1965 dotsendi kohusetäitja ja alates 1965. aastast dotsent.

 Teoseid 
 1966 – "Metsamaade kuivendamine". Eesti Põllumajanduse Akadeemia. Tartu 1966.
 1969 – "Veemajanduse ökonoomika maaparanduse osakonna üliõpilastele". Eesti Põllumajanduse Akadeemia. Tartu 1969.
 1982 – "Maaparandus. Õpik sovhoostehnikumidele ja EPA üliõpilastele". Valgus. Tallinn 1982.

 Isiklikku 
Tema poeg oli spordipedagoog Toivo Jürimäe ja teine poeg on sporditeadlane ja -pedagoog ning Tartu Ülikooli professor Jaak Jürimäe.

 Viited 

 Kirjandus 
 1994 – Album Academicum Universitatis Tartuensis. III köide. Tartu 1994, lk 361.
 2000 – "Jürimäe, Arnold". // Eesti teaduse biograafiline leksikon. I kd, A-Ki. Tallinn 2000, lk 499.

 Välislingid 
 Album Academicum Universitatis Tartuensis 1918–1944

Kategooria:Eesti metsateadlased
Kategooria:Tartu Ülikooli õppejõud
Kategooria:Eesti Maaülikooli õppejõud
Kategooria:Eestimaa Kommunistliku Partei Eesti Põllumajanduse Akadeemia organisatsiooni liikmed
Kategooria:Tartu Ülikooli põllumajandusteaduskonna vilistlased
Kategooria:Põltsamaa Ühisgümnaasiumi vilistlased
Kategooria:Maarja kalmistule maetud
Kategooria:Sündinud 1919
Kategooria:Surnud 2004